b"\n_START_ARTICLE_\nAna Mar\xc3\xada Vignoli\n_START_SECTION_\nBiografia\n_START_PARAGRAPH_\nVignoli es va graduar d'Assistenta Social a la Universitat de la Rep\xc3\xbablica, on anys despr\xc3\xa9s va obtenir un diploma d'especialitzaci\xc3\xb3 en Pol\xc3\xadtiques Socials. _NEWLINE_Des de la seva joventut va militar dins el Partit Comunista, ra\xc3\xb3 per la qual amb l'inici de la dictadura, el 1973, es va exiliar a Su\xc3\xa8cia, on va viure fins al 1984. Abans del seu exili, va treballar en un institut d'assessorament a Cooperatives d'Ajuda M\xc3\xbatua._NEWLINE_Despr\xc3\xa9s de tornar a l'Uruguai, el 1984, va comen\xc3\xa7ar a treballar per la Comissi\xc3\xb3 pel Retrobament dels Uruguaians. El 1989 va ingressar a l'INAME, on va treballar durant un any com a assistenta social._NEWLINE_El 1990 va ingressar a la Intend\xc3\xa8ncia Municipal de Montevideo, treballant al Programa Construcci\xc3\xb3 de Nuclis B\xc3\xa0sics, despr\xc3\xa9s al Departament de Descentralitzaci\xc3\xb3 i com a assistenta social d'alguns centres comunals zonals._NEWLINE_El 2005, l'intendent Ricardo Ehrlich la va nomenar Directora d'Administraci\xc3\xb3 de Recursos Humans de la Intend\xc3\xa8ncia, c\xc3\xa0rrec que va mantenir fins al 2010. L'1 de mar\xc3\xa7 de 2010 va assumir com a ministra de Desenvolupament Social, nomenada pel president Jos\xc3\xa9 Mujica. _NEWLINE_Criticada pels partits de l'oposici\xc3\xb3 per no poder trobar una soluci\xc3\xb3 per evitar les morts d'indigents per hipot\xc3\xa8rmia at\xc3\xa8s a les baixes temperatures de l'hivern austral, l'11 de juliol de 2011 va ser succe\xc3\xafda pel ministre de Salut P\xc3\xbablica, Daniel Olesker."